มันนี่ทูเดย์
นางอังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) เปิดเผยว่า
30 พ.ค. 2558

แบงก์รัฐลดดอกเบี้ย
นางอังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส.ประกาศปรับลดอัตราดอกเบี้ยเงินกู้ 0.1% ได้แก่ อัตราดอกเบี้ยเงินกู้ลูกค้ารายย่อยทั่วไป (เอ็มอาร์อาร์) จากเดิม 6.850%  ลดลงเหลือ 6.750%  และลดดอกเบี้ยเงินกู้รายใหญ่ชั้นดีแบบมีระยะเวลา (เอ็มแอลอาร์) จากเดิม 6.750% เหลือ 6.650% ส่วนดอกเบี้ยเงินฝากยังคงที่อัตราเดิม ให้มีผลบังคับใช้ตั้งแต่วันที่ 2 มิ.ย. ทั้งนี้ ธนาคารยังคงอัตราดอกเบี้ยเงินฝากออมทรัพย์ไว้เท่าเดิม กรณีเงินฝากต่ำกว่า 1 แสนบาท คงอัตราดอกเบี้ยที่ 0.75% กรณีฝากตั้งแต่ 1 แสนบาทขึ้นไป ดอกเบี้ย 1% ส่วนดอกเบี้ยเงินฝากกระแสรายวันเท่ากับ 0.375%
ขณะที่ธนาคารออมสินลดดอกเบี้ยเงินฝากลง 0.15% ส่งผลให้เงินฝากเผื่อเรียกพิเศษลดจาก 1.25% เหลือ 1.1% ดอกเบี้ยเงินกู้ลูกค้าชั้นดี (เอ็มแอลอาร์) ลด 0.05% จากเดิม 6.75% ลดเหลือ 6.7%, ดอกเบี้ยเงินกู้ขั้นต่ำประเภทเงินเบิกเกินบัญชี (เอ็มโออาร์) ปรับลด 0.15% จาก 7.25% เหลือ 7.1% ส่วนดอกเบี้ยลูกค้ารายย่อยชั้นดี (เอ็มอาร์อาร์) ลดลง 0.15% จาก 7.625% เหลือ 7.475% ตั้งแต่วันที่ 28 พ.ค.
ด้านธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ลดดอกเบี้ยเงินกู้เอ็มอาร์อาร์ลงเหลือ 9.25% ต่อปี และเอ็มเอฟอาร์เป็น 7.375% ส่วนดอกเบี้ยเงินกู้เอ็มแอลอาร์ได้ปรับลดไปก่อนหน้าเหลือ 7% ทั้งนี้เพื่อแบ่งเบาภาระให้ผู้ประกอบการรายย่อย